วันนี้มาลองร้านอาหารสไตล์อิตาเลียน ที่ร้านเตาปูนบิสโท ร้านอยู่ตรงข้ามกับ สน.เตาปูน บนถนนกรุงเทพนนท์ ใกล้กับไปรษณีย์ เป็นตึกทรงแปลก ๆ ทาสีเขียวเหลืองสด สีสันสดใส โดดเด่น มองหาง่าย มีลานจอดรถอยู่ด้านหลังร้าน ภายในร้านตกแต่งแบบสบาย ๆ ทาสีสันสดใสอย่าง เขียว เหลือง นำ้เงิน  ลูกค้าไม่ค่อยเยอะแต่ใช้เวลารออาหารนิดนึง เนื่องจากทางร้านทำสดใหม

วันนี้สั่งสปาเกตตี้ขี้เมาไส้กรอก (139 บาท) เป็นเส้นสปาเกตตี้ผัดใบกะเพรา พริกไทยดำ ขิง พริก ไส้กรอก รสเผ็ดแซ่บมาก ๆ ไส้กรอกคุณภาพดี

ขนมปังกระเทียม (40 บาท) ขนมปังทาเนย กระเทียม โรยด้วยชีส อบกรอบ หอมเนย กระเทียม ชีส

ฟิชแอนด์ชิป (159 บาท) ปลาชุบแป้งทอดชิ้นโต เสิรฟ์พร้อมผักสด และน้ำสลัดใสรสเปรี้ยว เฟราซ์ฟรายทิดใหม่แต่อมน้ำมันไปนิดเลยไม่กรอบเท่าที่ควร

มะนาวโซดา (40 บาท) น้ำมะนาวโซดา เปรี้ยวนำ ซ่าสุด ๆ ดื่มแล้วชื่นใจ